Flashpaste lite
Flashpaste Lite giver dig en bedre udklipsholder end udklipsholderen. I stedet for at skulle skrive de samme tekster igen og igen kan du kopiere dem ind i Flashpaste og så indsætte dem med et par tastetryk. Flashpaste lite husker det hele, også selv om computeren har været slukket.

Du kan fx bruge Flashpaste lite til at indsætte en med venlig hilsen-linje i nye mails, du kan indsætte dit navn og adresse eller din mailadresse i et dokument, eller du kan indsætte dit kortnummer, når du skal betale i en webbutik. 

Du aktiverer Flashpaste lite med en tastaturgenvej. En popop-menu giver dig en oversigt over teksterne, hvorefter du vælger den ønskede tekst med piletasterne. 

Programmet har en storebror i form af Flashpaste Pro, der kan gemme teksterne i et struktureret mappesystem. Pro-versionen koster 15 dollars.